истории за Данъчни
Гробище. Погребение. Бригадирът на гробарите забелязва, че от джоба на покойника стърчи 100-левова банкнота.
 -Пешо!- обръща се той към един от подчинените си - Я, забаламосай нещо опечалените.
 Пешо се разхлипал настрани и привлякъл вниманието на учудените опечалени.
 Бригадирът се навел и измъкнал банкнотата. В този момент покойникът го хваща за ръката и казва:
 - Данъчна полиция. Проверка - контролно погребение!
 - Ти си върши твойта работа, а аз моята...- казал гробарят и започнал чевръсто да забива пироните на ковчега.